Dan id-dokument fih l-informazzjoni approvata dwar il-prodott għall-Dyrupeg®, bil-bidliet li sarulu wara l-proċedura preċedenti li jaffettwaw l-informazzjoni dwar il-prodott  (EMA/N/0000271851) jiġu enfasizzati.
 
Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/dyrupeg-0
 






















ANNESS I

SOMMARJU TAL-KARATTERISTIĊI TAL-PRODOTT
































[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1. ISEM IL-PRODOTT MEDIĊINALI

Dyrupeg 6 mg soluzzjoni għall-injezzjoni f’siringa mimlija għal-lest.


2. GĦAMLA KWALITATTIVA U KWANTITATTIVA

Kull siringa mimlija għal-lest fiha 6 mg ta’ pegfilgrastim* f’0.6 mL ta’ soluzzjoni għall-injezzjoni. Il-konċentrazzjoni hija ta’ 10 mg/mL ibbażata fuq il-proteina biss**.

*Magħmul f’ċelluli ta’ Escherichia coli permezz ta’ teknoloġija rikombinanti tad-DNA segwita minn konjugazzjoni ma’ polyethylene glycol (PEG).
** Il-konċentrazzjoni hija ta’ 20 mg/mL jekk jiġi inkluż il-porzjon ta’ PEG.

Il-qawwa ta’ dan il-prodott m’għandhiex tiġi mqabbla mal-qawwa ta’ proteina pegylated jew mhux pegylated oħra tal-istess klassi terapewtika. Għal aktar informazzjoni, are sezzjoni 5.1.

Eċċipjenti b'effett magħruf

Kull siringa mimlija għal-lest fiha 0.02 mg ta' polysorbate 20 (E432) u ,30 mg sorbitol (E420). 

Għal-lista sħiħa ta’ eċċipjenti, ara sezzjoni 6.1.


3. GĦAMLA FARMAĊEWTIKA

Soluzzjoni għall-injezzjoni

Soluzzjoni ċara u mingħajr kulur.


4. TAGĦRIF KLINIKU

4.1 Indikazzjonijiet terapewtiċi

Tnaqqis fid-dewmien tan-newtropenija u fl-inċidenza ta’ newtropenija bid-deni f’pazjenti adulti ttrattati b’kimoterapija ċitotossika għal tumur malinn (bl-eċċezzjoni ta’ lewkimja majelojde kronika u sindromi majelodisplastiċi).

4.2 Pożoloġija u metodu ta’ kif għandu jingħata

It-terapija b’Dyrupeg għandha tinbeda u tiġi segwita minn tobba b’esperjenza fl-onkoloġija u/jew fl- ematoloġija.

Pożoloġija

Doża waħda ta’ 6 mg (siringa waħda mimlija għal-lest) ta’ Dyrupeg hija rrakkomandata għal kull ċiklu ta’ kimoterapija, mogħtija mill-inqas 24 siegħa wara l-kimoterapija ċitotossika.



Popolazzjonijiet speċjali

Popolazzjoni pedjatrika

Is-sigurtà u l-effikaċja ta’ Dyrupeg fit-tfal għadhom ma ġewx determinati s’issa. Data disponibbli hija deskritta f’sezzjonijiet 4.8, 5.1 u 5.2, iżda ma tista’ ssir l-ebda rakkomandazzjoni dwar pożoloġija.

Indeboliment renali

Mhux irrakkomandata bidla fid-doża f’pazjenti b’indeboliment renali, inkluż dawk b’mard renali tal- aħħar stadju.

Metodu ta’ kif għandu jingħata

Dyrupeg huwa għall-użu taħt il-ġilda. L-injezzjonijiet iridu jingħataw fil-koxxa, l-addome jew in-naħa ta’ fuq tad-driegħ.Għal istruzzjonijiet fuq l-immaniġġjar tal-prodott mediċinali qabel jingħata, ara sezzjoni 6.6.

4.3 Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis- sezzjoni 6.1.

4.4 Twissijiet speċjali u prekawzjonijiet għall-użu

Traċċabilità

Sabiex tittejjeb it-traċċabilità tal-fatturi li jistimulaw il-kolonji ta’ granuloċiti (G-CSFs, granulocyte-colony stimulating factors), l-isem u n-numru tal-lott tal-prodott amministrat għandhom jiġu rrekordjati fil-fajl tal-pazjent.

Pazjenti b’lekwimja mijelojdi u sindromi mijelodisplastiċi

Data klinika limitata tissuġġerixxi li l-effett fuq il-ħin biex tirkupra minn newtropenija severa f’pazjenti li reġgħet qabdithom lewkimja majelojde akuta (AML, acute myeloid leukaemia) mill-ġdid, huwa komparabbli bejn dawk li ngħataw pegfilgrastim u dawk li ngħataw filgrastim (ara sezzjoni 5.1). Madankollu, l-effetti fit-tul ta’ pegfilgrastim għadhom ma ġewx stabbiliti f’AML; għalhekk, dan għandu jintuża b’attenzjoni f’dawn il-pazjenti.

G-CSFs jistgħu jippromwovu t-tkabbir ta ċelluli majelojdi in vitro u effetti simili jistgħu jiġu osservati f’xi ċelluli mhux majelojdi in vitro.

Is-sigurtà u l-effikaċja ta’ pegfilgrastim ma ġewx investigati f’pazjenti b’sindrome majelodisplastiku, lewkimja majeloġenika kronika, u f’pazjenti b’AML sekondarja; għalhekk, pegfilgrastim m’għandux jintuża f’dawn il-pazjenti. Attenzjoni speċjali għandha tingħata biex tiġi distinta id-dijanjosi ta’ tibdil taċ-ċelluli blastiċi ta’ lewkimja majelojde kronika minn dik ta’ AML.

Is-sigurtà u l-effikaċja tal-għoti ta’ pegfilgrastim ma’ ċitoġenetiċi (15;17) f’pazjenti taħt il-55 sena li reġgħet qabdithom lewkimja majelojde akuta mill-ġdid, għadhom ma ġewx stabbiliti.

Is-sigurtà u l-effikaċja ta’ pegfilgrastim ma ġewx investigati f’pazjenti li qed jirċievu doża għolja ta’ kimoterapija. Dan il-prodott mediċinali m’għandux jintuża biex tiżdied id-doża ta’ kimoterapija ċitotossika għal aktar mil-limiti stabbiliti ta’ doża.

Avvenimenti avversi pulmonaril

Reazzjonijiet avversi relatati mal-pulmun, b’mod partikulari pulmonite interstizjali, ġew irrappurtati wara l-għoti ta’ G-CSF. Pazjenti b’każ reċenti ta’ infiltrati fil-pulmun jew pulmonite jista’ jkollhom riskju ogħla (ara sezzjoni 4.8). 

Bidu ta’ sinjali pulmonari bħal sogħla, deni u qtugħ ta’ nifs flimkien ma’ sinjali radjoloġiċi ta’ infiltrati fil-pulmun, u deterjorazzjoni tal-funzjoni tal-pulmun flimkien ma’ żieda fl-għadd ta’ newtrofili jistgħu jkunu sinjali tal-bidu tas-sindrome ta’ distress respiratorju akut (ARDS, acute respiratory distress syndrome). F’ċirkostanzi bħal dawn, pegfilgrastim għandu jitwaqqaf skont il-parir tat-tabib u għandha tingħata l-kura addattata (ara sezzjoni 4.8).

Glomerulonefrite

Glomerulonefrite ġiet irrapportata f’pazjenti li qed jirċievu filgrastim u pegfilgrastim. Ġeneralment, avvenimenti ta’ glomerulonefrite ġew solvuti wara tnaqqis fid-doża jew irtirar ta’ filgrastim u pegfilgrastim. Monitoraġġ tal-awrina huwa rakkomandat.

Sindrome ta’ tnixxija tal-kapillari

Sindrome ta’ tnixxija tal-kapillari ġie rrappurtat wara għoti ta’ G-CSF u huwa kkaratterizzat minn pressjoni tad-demm baxxa, ipoalbuminemija, edema u emokonċentrazzjoni. Pazjenti li jiżviluppaw sintomi ta’ sindrome ta’ tnixxija tal-kapillari għandhom jiġu mmonitorjati mill-qrib u jirċievu trattament sintomatiku standard, li jista’ jinkludi ħtieġa għal kura intensiva (ara sezzjoni 4.8).

Tkabbir tal-milsa u ftuq tal-milsa

Wara l-għoti ta’ pegfilgrastim, kienu rrappurtati każijiet ġeneralment mingħajr sintomi ta’ tkabbir tal- milsa, u każijiet ta’ ftuq tal-milsa, fosthom ftit każijiet fatali (ara sezzjoni 4.8). Għalhekk, id-daqs tal- milsa għandu jiġi mmonitorjat b’attenzjoni (pereżempju b’eżaminazzjoni klinika, b’eżami ultrasoniku). Dijanjożi ta’ ftuq tal-milsa għandha tkun ikkunsidrata f’pazjenti b’uġigħ addominali fin- naħa ta’ fuq tax-xellug jew fit-tarf tal-ispalla.

Tromboċitopenja u anemija

Trattament b’pegfilgrastim waħdu ma jeskludix tromboċitopenija u anemija minħabba li tinżamm id-doża sħiħa ta’ kimoterapija majelosoppressiva fl-iskeda preskritta. Huwa rrakkommandat li jsir monitoraġġ regolari tal-għadd tal-plejtlits u l-ematokrit. Għandu jkun hemm attenzjoni speċjali meta tingħata sustanza kimoterapewtika waħda jew taħlita ta’ sustanzi kimoterapewtiċi li huma magħrufa li jikkawżaw tromboċitopenija severa.

Sindrome majelodisplastika u lewkimja majelojde akuta f’pazjenti b’kanċer tas-sider u tal-pulmun

Fl-ambjent tal-istudju ta’ osservazzjoni ta’ wara t-tqegħid fis-suq, pegfilgrastim flimkien ma’ kimoterapija u/jew radjoterapija kien assoċjat mal-iżvilupp tas-sindrome majelodisplastika (MDS, myelodysplastic syndrome) u ta’ lewkimja majelojde akuta (AML, acute myeloid leukaemia) f’pazjenti b’kanċer tas-sider u tal-pulmun (ara sezzjoni 4.8). Pazjenti ttrattati f’dawn l-ambjenti għandhom jiġu mmonitorjati għal sinjali u sintomi ta’ MDS/AML.

Anemija taċ-ċelluli b’forma ta’ minġel (sickle cell anaemia)

Kriżijiet tal-marda taċ-ċelluli b’forma ta’ minġel ġew assoċjati mal-użu ta’ pegfilgrastim f’pazjenti b’karatteristika taċ-ċelluli b’forma ta’ minġel jew b’mard taċ-ċelluli b’forma ta’ minġel (ara
sezzjoni 4.8). Għalhekk, it-tobba għandhom joqgħodu attenti meta jordnaw pegfilgrastim lil pazjenti b’karatteristika taċ-ċelluli b’forma ta’ minġel jew b’mard taċ-ċelluli b’forma ta’ minġel, għandhom jimmonitorjaw il-parametri kliniċi xierqa u l-qagħda tal-parametri tal-laboratorju, u joqogħdu attenti għall-assoċjazzjoni possibbli bejn dan il-prodott mediċinali u t-tkabbir tal-milsa u kriżi vaso-okklusiva.



Lewkoċitosi

Għadd ta’ ċelluli bojod tad-demm (WBC, white blood cell) ta’ 100 x 109/L jew aktar ġew osservati f’inqas minn 1% tal-pazjenti li ngħataw pegfilgrastim. Din iż-żieda taċ-ċelluli bojod hija temporanja, tipikament osservata 24 sa 48 siegħa wara l-għoti u hija konsistenti mal-effetti farmakodinamiċi ta’ dan il-prodottt mediċinali. Konsistenti mal-effetti kliniċi u l-potenzjal għal lewkoċitosi, għadd ta’ WBC għandu jsir f’intervalli regolari waqt it-terapija. Jekk wara t-tnaqqis mistenni, l-għadd tal-lewkoċiti jaqbeż 50 x 109/L, dan il-prodott mediċinali għandu jitwaqqaf minnufih.

Sensittività eċċessiva

Reazzjonijiet ta’ sensittività eċċessiva, inklużi reazzjonijiet anafilattiċi, li seħħew mal-ewwel trattament jew ma’ trattament ta’ wara, ġew irrapurtati f’pazjenti ttrattati b’pegfilgrastim. Pegfilgrastim għandu jitwaqqaf għal kollox f’pazjenti li jkollhom sensittività eċċessiva klinikament sinjifikanti. M’għandekx tagħti pegfilgrastim lil pazjienti bi storja ta’ sensittività eċċessiva għal pegfilgastrim jew filgastrim. Jekk isseħħ reazzjoni allerġika serja, għandha tingħata terapija xierqa, b’sorveljanza mill-qrib tal-pazjent fuq diversi ġranet.

Sindrome ta’ Stevens-Johnson

Sindrome ta’ Stevens-Johnson (SJS), li tista’ tkun ta’ periklu għall-ħajja jew fatali, ġiet irrappurtata b’mod rari f’assoċjazzjoni ma’ trattament b’pegfilgrastim. Jekk il-pazjent ikun żviluppa SJS bl-użu ta’ pegfilgrastim, it-trattament b’pegfilgrastim m’għandux jerġa’ jinbeda fl-ebda ħin f’dan il-pazjent.

Immunoġeniċità

Bħal fil-każ tal-proteini terapewtiċi kollha, hemm potenzjal għal immunoġeniċità. Ir-rati ta’ produzzjoni ta’ antikorpi kontra pegfilgastrim huma ġeneralment baxxi. Antikorpi li jorbtu jseħħu kif mistenni bil-mediċini bijoloġiċi kollha; iżda, ma ġewx assoċjati ma’ attività newtralizzanti fil-preżent.

Aortite

Aortite ġiet irrappurtata wara l-għoti ta’ G-CSF f’individwi f’saħħithom u f’pazjenti bil-kanċer. Is-sintomi li ħassew kienu jinkludu deni, uġigħ fl-addome, telqa, uġigħ fid-dahar u żieda fil-markaturi infjammatorji (eż. proteina C-reattiva u għadd ta’ ċelloli bojod tad-demm). Fil-parti l-kbira tal-każijiet l-aortite kienet iddijanjostikata permezz ta’ CT scan u ġeneralment għebet wara l-irtirar ta’ G-CSF. Ara wkoll sezzjoni 4.8.

Mobilizzazzjoni ta’ PBPC (ċellola proġenitur tad-demm periferali)

Is-sigurtà u l-effikaċja ta’ Dyrupeg għall-mobilizzazzjoni taċ-ċelluli proġenitriċi tad-demm f’pazjenti jew f’donaturi f’saħħithom ma ġewx evalwati b’mod xieraq.

Prekawzjonijiet speċjali oħra

Żieda fl-attività ematopojetika fil-mudullun bħala rispons għal terapija tal-fattur tat-tkabbir ġiet assoċjata ma’ sejbiet temporanji pożittivi fl-immaġni tal-għadam. Dan għandu jiġi kkonsidrat meta jiġu interpretati r-riżultati tal-immaġni tal-għadam.

Eċċipjenti

Sorbitol (E420)
Dan il-prodott mediċinali fih 30 mg sorbitol f’kull siringa mimlija għal-lest li hu ekwivalenti għal 50 mg/mL. Għandu jittieħed kont tal-effett addittiv ta’ prodotti li fihom sorbitol (jew fructose) mogħtija fl-istess ħin kif ukoll tat-teħid ta’ sorbitol (jew fructose) mad-dieta.


Sodium

Dan il-prodott mediċinali fih anqas minn 1 mmol (23 mg) sodium f’kull doża ta’ 6 mg, jiġifieri essenzjalment ‘ħieles mis-sodium’.

Polisorbat 20 (E432)

Dan il-prodott mediċinali fih 0.02 mg ta' polysorbate 20 f'kull siringa mimlija għal-lest. Polysorbates jistgħu jikkawżaw reazzjonijiet allerġiċi.

4.5 Interazzjoni ma’ prodotti mediċinali oħra u forom oħra ta’ interazzjoni

Minħabba s-sensittività potenzjali għall-kimoterapija ċitotossika ta’ ċelluli majelojdi li qed jiddividu malajr, pegfilgrastim għandu jingħata mill-inqas 24 siegħa wara l-għoti ta’ kimoterapija ċitotossika. Fi provi kliniċi, pegfilgrastim ingħata mingħajr problemi 14-il jum qabel il-kimoterapija. 

Ma ġiex evalwat l-użu f’pazjenti ta’ pegfilgrastim flimkien ma’ kwalunkwe sustanza kimoterapewtika. Fi studji fl-annimali, l-għoti ta’ pegfilgrastim ma’ 5-fluorouracil (5-FU) jew antimetaboliti oħra wera żieda fil-majelosoppressjoni.

L-interazzjonijiet possibbli ma’ fatturi tat-tkabbir ematopojetiċi oħra u ma’ ċitokini ma ġewx investigati b’mod speċifiku fi provi kliniċi.

Il-potenzjal ta’ interazzjoni ma’ lithium, li wkoll jippromovi l-ħelsien ta’ newtrofili, ma ġiex investigat b’mod speċifiku. M’hemm l-ebda evidenza li interazzjoni bħal din tista’ tkun ta’ ħsara.

Is-sigurtà u l-effikaċja ta’ pegfilgrastim ma ġewx evalwati f’pazjenti li qed jirċievu kimoterapija assoċjata ma’ majelosoppressjoni ttardjata eż. nitrosurea.

Ma sarux studji speċifiċi dwar l-interazzjonijiet jew il-metaboliżmu; madankollu, provi kliniċi ma indikawx interazzjoni ta’ pegfilgrastim ma’ prodotti mediċinali oħra.

4.6 Fertilità, tqala u treddigħ

Tqala

M’hemmx dejta jew hemm dejta limitata dwar l-użu ta’ pegfilgrastim f’nisa tqal. Studji f’annimali urew effett tossiku fuq is-sistema riproduttiva (ara sezzjoni 5.3). L-użu ta’ pegfilgrastim mhux irrikkmandat waqt it-tqala u fin-nisa li jista’ jkollhom it-tfal li mhumiex jużaw kontraċettivi.

Treddigħ

M’hemmx tagħrif biżżejjed dwar l-eliminazzjoni ta’ pegfilgrastim/metaboliti fil-ħalib tal-bniedem, u r- riskju għat-trabi tat-twelid mhux eskluż. Għandha tittieħed deċiżjoni jekk il-mara twaqqafx it-treddigħ jew twaqqafx it-trattament b’pegfilgrastim, wara li jiġi kkunsidrat il-benefiċċju ta’ treddigħ għat-tarbija u l-benefiċċju tat-trattament għall-mara.

Fertilità

Pegfilgrastim ma affettwax il-ħila riproduttiva jew il-fertilità fil-ġrieden irġiel jew nisa b’dożi kumulattivi ta’ kull ġimgħa ta’ madwar 6 sa 9 darbiet ogħla mid-doża rakkomandata fil-bniedem (ibbażat fuq l-erja tal-wiċċ tal-ġisem) (ara sezzjoni 5.3).

4.7 Effetti fuq il-ħila biex issuq u tħaddem magni

Pegfilgrastim m’għandu l-ebda effett jew ftit li xejn għandu effett fuq il-ħila biex issuq u tħaddem magni.
4.8 Effetti mhux mixtieqa

Sommarju tal-profil ta’ sigurtà

Ir-reazzjonijiet avversi rrappurtati bl-aktar mod frekwenti kienu uġigħ fl-għadam (komuni ħafna
[≥ 1/10]) u uġigħ muskoluskeletrali (komuni [≥ 1/100 sa < 1/10]). Uġigħ fl-għadam ġeneralment kien ħafif sa moderat fil-qawwa tiegħu, temporanju u fil-maġġoranza tal-pazjenti seta’ jiġi kkontrollat b’mediċini standard kontra l-uġigħ.

Reazzjonijiet ta’ sensittività eċċessiva, inkluż raxx tal-ġilda, urtikarja, anġjoedema, qtugħ ta’ nifs, eritema, fwawar u pressjoni baxxa seħħew mal-ewwel trattament jew ma’ trattament ta’ wara b’pegfilgrastim (mhux komuni [≥ 1/1 000 sa < 1/100]). Reazzjonijiet allerġiċi serji, inkluż anafilassi jistgħu jseħħu f’pazjenti li jirċievu pegfilgrastim (mhux komuni) (ara sezzjoni 4.4).

Sindrome ta’ tnixxija tal-kapillari, li tista’ tkun ta’ periklu għall-ħajja jekk it-trattament huwa ttardjat, ġiet irrapportata b’mod mhux komuni (≥ 1/1 000 sa < 1/100) f’pazjenti b’kanċer waqt il-kimoterapija wara l-għoti ta’ G-CSFs; ara sezzjoni 4.4 u s-sezzjoni “Deskrizzjoni ta’ reazzjonijiet avversi magħżula” iktar ’l isfel.

Tkabbir tal-milsa, ġeneralment mingħajr sintomi, iseħħ b’rata mhux komuni.

Ftuq tal-milsa inkluż xi każijiet fatali kienu rrappurtati b’rata mhux komuni wara l-għoti ta’ pegfilgrastim (ara sezzjoni 4.4). 
Kienu rrappurtati reazzjonijiet avversi mhux komuni relatati mal-pulmun, fosthom pulmonite interstizjali, edema fil-pulmun, infiltrati fil-pulmun u fibrożi fil-pulmun. B’mod mhux komuni, każijiet irriżultaw f’insuffiċjenza respiratorja jew ARDS, li jistgħu jkunu fatali (ara sezzjoni 4.4).

Każijiet iżolati ta’ kriżi taċ-ċelluli forma ta’ minġel kienu rrappurtati f’pazjenti b’karatteristika taċ-ċelluli b’forma ta’ minġel jew bil-marda taċ-ċelluli forma ta’ minġel (mhux komuni f’pazjenti biċ- ċelluli forma ta’ minġel) (ara sezzjoni 4.4).

Lista tabulata ta’ reazzjonijiet avversi

Id-data fit-tabella iktar ’l isfel tiddeskrivi reazzjonijiet avversi rrappurtati minn provi kliniċi u minn rappurtar spontanju. F’kull sezzjoni ta’ frekwenza, l-effetti mhux mixtieqa huma mniżżla skont is-serjetà tagħhom, bl-aktar serji jitniżżlu l-ewwel.

Tabella 1: Lista ta’ reazzjonijiet avversi

	Sistema tal- klassifika tal-
organi MedDRA
	Reazzjonijiet avversi

	
	Komuni ħafna
(≥ 1/10)
	Komuni
(≥ 1/100
sa < 1/10)
	Mhux komuni
(≥ 1/1 000
sa < 1/100)
	Rari
(≥ 1/10 000,
< 1/1 000)

	Neoplażmi beninni, malinni u mhux speċifikati (li jinkludu ċesti u
polipi)
	
	
	Sindrome majelodisplastika1 Lewkimja majelojde akuta1
	

	Disturbi tad-demm u tas-sistema limfatika
	
	Tromboċitopenija1 Lewkoċitosi1
	Anemija taċ-ċelluli forma ta’ minġel bi kriżi2;
Tkabbir tal-milsa2; Ftuq tal-milsa2
	

	Disturbi fis-sistema immunitarja
	
	
	Reazzjonijiet ta’ sensittività eċċessiva; Anafilassi
	

	Disturbi fil- metaboliżmu u
n-nutrizzjoni
	
	
	Żidiet fil-uric acid
	

	Disturbi fis-sistema nervuża
	Uġigħ ta’ ras1
	
	
	

	Disturbi vaskulari
	
	
	Sindrome ta’ tnixxija tal-kapillari1
	Aortite

	Disturbi respiratorji, toraċiċi u medjastinali
	
	
	Sindrome ta’ Distress Respiratorju Akut2; Reazzjonijiet avversi relatati mal-pulmun (pulmonite interstizjali, edema fil-pulmun,
infiltrati fil-pulmun u fibrożi fil-pulmun)
Emoptisi
	Emorraġija pulmonari

	Disturbi gastrointestinali
	Tqalligħ1
	
	
	

	Disturbi fil-ġilda u fit-tessuti ta’taħt
il-ġilda
	
	
	Sindrome ta’ Sweet (dermatożi akuta bid-deni)1,2;
Vaskulite fil-ġilda1,2
	Sindrome ta’ Stevens- Johnson

	Disturbi muskoluskeletriċi u tat-tessuti konnettivi
	Uġigħ fl- għadam
	Uġigħ muskoluskeletrali (majalġja, artralġja, uġigħ fl-estremitajiet, uġigħ fid-dahar, uġigħ muskoluskeletrali, uġigħ fl-għonq)
	
	

	Disturbi fil-kliewi
u fis-sistema urinarja
	
	
	Glomerulonefrite2
	

	Disturbi ġenerali u kondizzjonijiet ta’ mnejn jingħata
	
	Uġigħ fis-sit tal-injezzjoni1,
Uġigħ fis-sider li mhux kardijaku 
	Reazzjonijiet fis-sit tal-injezzjoni2
	

	Investigazzjonijiet
	
	
	Żidiet f’lactate dehydrogenase u alkaline phosphatase 1;
Żidiet temporanji
f’LFTs għal ALT jew AST 1
	


1 Ara s-sezzjoni “Deskrizzjoni ta’ reazzjonijiet avversi magħżula” hawn taħt.
2 Din ir-reazzjoni avversa kienet identifikata permezz ta’ sorveljanza ta’ wara t-tqegħid fis-suq iżda ma kinitx osservata fi provi kliniċi kkontrollati f’adulti li fihom il-parteċipanti ntagħżlu b’mod każwali. Il-kategorija ta’ frekwenza kienet stmata minn kalkolu statistiku bbażat fuq 1 576 pazjent li kienu qed jirċievu pegfilgrastim f’disa’ provi kliniċi li fihom il-parteċipanti ntagħżlu b’mod każwali.



Deskrizzjoni ta’ reazzjonijiet avversi magħżula

Kienu rrappurtati każijiet mhux komuni tas-sindrome ta’ Sweet, għalkemm f’xi każijiet tumuri ematoloġiċi malinni eżistenti minn qabel setgħu affettwaw.

F’pazjenti ttrattati b’pegfilgrastim kienu rrappurtati każijiet mhux komuni ta’ avvenimenti ta’ vaskulite fil-ġilda. Il-mekkaniżmu tal-vaskulite f’pazjenti li kienu qed jirċievu pegfilgrastim mhux magħruf.

Reazzjonijiet fis-sit tal-injezzjoni, inkluż eritema fis-sit tal-injezzjoni (mhux komuni) kif ukoll uġigħ fis-sit tal-injezzjoni (komuni) seħħew mal-ewwel trattament jew ma’ trattament sussegwenti b’pegfilgrastim.

Kienu rrappurtati każijiet komuni ta’ lewkoċitosi (Għadd ta’ Ċelluli Bojod tad-Demm [WBC]
> 100 x 109/L) (ara sezzjoni 4.4).

Żidiet ħfief sa moderati li jerġgħu għan-normal, u mingħajr effetti kliniċi assoċjati, fil-uric acid u f’alkaline phosphatase kienu osservati b’mod mhux komuni; żidiet ħfief sa moderati li jerġgħu għan-normal, u mingħajr effetti kliniċi assoċjati, f’lactate dehydrogenase, kienu osservati b’mod mhux komuni f’pazjenti li ngħataw pegfilgrastim wara kimoterapija ċitotossika.

Tqalligħ u uġigħ ta’ ras kienu osservati b’mod komuni ħafna f’pazjenti li kienu qed jingħataw kimoterapija.

Żidiet mhux komuni fit-testijiet tal-funzjoni tal-fwied (LFTs),  ghalalanine aminotransferase (ALT) jew f’aspartate aminotransferase (AST), , kienu osservati f’pazjenti wara li ngħataw pegfilgrastim wara kimoterapija ċitotossika. Dawn iż-żidiet huma temporanji u jerġgħu lura għal-linja bażi.

Kienu rrappurtati każijiet komuni ta’ tromboċitopenija.

Ġie osservat riskju miżjud ta’ MDS/AML wara t-trattament b’pegfilgrastim flimkien ma’ kimoterapija u/jew radjoterapija fi studju epidemjoloġiku f’pazjenti b’kanċer tas-sider u tal-pulmun (ara
sezzjoni 4.4).

Każijiet ta’ sindrome ta’ tnixxija tal-kapillari kienu rrappurtati fil-fażi ta’ wara t-tqegħid fis-suq bl-użu ta’ G-CSF. Dawn ġeneralment seħħew f’pazjenti b’mard malinn avvanzat, sepsis, li kienu qed jieħdu prodotti mediċinali multipli tal-kimoterapija jew għaddejjin minn aferesi (ara sezzjoni 4.4).

Popolazzjoni pedjatrika

L-esperjenza fit-tfal u l-adolexxenti hija limitata. Kienet osservata frekwenza ogħla ta’ avvenimenti avversi serji fi tfal iżgħar b’età ta’ 0-5 snin (92%) meta mqabbla ma’ tfal akbar b’età ta’ 6-11 u 12-21 sena rispettivament (80% u 67%) u ma’ adulti. L-aktar reazzjoni avversa rrappurtata b’mod komuni kienet uġigħ fl-għadam (ara sezzjoni 5.1 u 5.2).

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9 Doża eċċessiva

Dożi singoli ta’ 300 mcg/kg ġew amministrati taħt il-ġilda lil numru limitat ta’ voluntiera b’saħħithom u pazjenti b’kanċer taċ-ċelluli mhux żgħar tal-pulmun mingħajr effetti avversi serji. L-avvenimenti avversi kienu simili għal dawk f’individwi jirċievu dożi aktar baxxi ta’ Pegfilgrastim.


5. PROPRJETAJIET FARMAKOLOĠIĊI

5.1 Proprjetajiet farmakodinamiċi

Kategorija farmakoterapewtika:immunostimulanti, fattur li jistimola l-kolonji, Kodiċi ATC: L03AA13

Dyrupeg huwa prodott mediċinali bijoloġiku simili. Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu

Il-fattur uman li jistimola l-kolonji ta’ granuloċiti (G-CSF) huwa glikoproteina li tirregola l- produzzjoni u l-ħelsien ta’ newtrofili mill-mudullun. Pegfilgrastim huwa magħmul minn molekola ta’ G-CSF umana rikombinanti (r-metHuG-CSF, recombinant human G-CSF) marbuta b’rabta kovalenti ma’ molekola waħda ta’ polyethylene glycol (PEG) ta’ 20 kd. Pegfilgrastim huwa forma ta’ filgrastim li jdum aktar fil-ġisem minħabba li t-tneħħija mil-kliewi hija mnaqqsa. Intwera li pegfilgrastim u filgrastim għandhom mekkaniżmu ta’ azzjoni identiku, u jikkawżaw żieda sinifikanti fl-għadd ta’ newtrofili fid-demm periferali fi żmien 24 siegħa, b’żidiet minuri fil-monoċiti u/jew fil-limfoċiti. Bħal fil-każ ta’ filgrastim, in-newtrofili li jiġu prodotti b’rispons għal pegfilgrastim juru funzjonijiet normali jew miżjuda kif intwera f’testijiet dwar il-funzjoni kimotattika u fagoċitika. Bħal fil-każ ta’ fatturi ta’ tkabbir ematopojetiċi oħra, G-CSF wera proprjetajiet stimolanti in vitro fuq ċelluli endoteljali umani. G-CSF jista’ jippromovi t-tkabbir in vitro ta’ ċelluli majelojdi, inklużi ċelluli malinni, u effetti simili jistgħu jidhru wkoll fuq xi ċelluli mhux majelojdi in vitro.

F’żewġ studji li fihom il-parteċipanti ntagħżlu b’mod każwali, double-blind, ta’ importanza kbira, f’pazjenti b’kanċer tas-sider ta’ riskju għoli ta’ stadju II-IV li kienu qed jingħataw kimoterapija majelosopressiva li tikkonsisti f’doxorubicin u docetaxel, l-użu ta’ pegfilgrastim, bħala doża waħda f’kull ċiklu, naqqas id-dewmien tan-newtropenija u l-inċidenza ta’ newtropenija bid-deni b’mod simili għal dak osservat bl-għoti ta’ kuljum ta’ filgrastim (medjan ta’ 11-il għotja kuljum). Fin-nuqqas ta’ appoġġ ta’ fattur tat-tkabbir, ġie rrappurtat li din l-iskema ta’ dożaġġ tirriżulta f’newtropenija ta’ grad 4 li ddum medja ta’ 5 sa 7 ijiem, u inċidenza ta’ 30-40% ta’ newtropenija bid-deni. Fi studju wieħed (n = 157), fejn intużat doża fissa ta’ 6 mg ta’ pegfilgrastim, id-dewmien medju ta’ newtropenija ta’ grad 4 għall-grupp b’pegfilgrastim kien ta’ 1.8 jiem meta mqabbel ma’ 1.6 jiem tal-grupp b’filgrastim (differenza ta’ 0.23 jum, 95% CI -0.15, 0.63). Matul l-istudju kollu, ir-rata ta’ newtropenija bid-deni kienet ta’ 13% tal-pazjenti ttrattati b’pegfilgrastim mqabbla ma’ 20% tal-pazjenti ttrattati b’filgrastim (differenza ta’ 7%, 95% CI ta’ – 19%, 5%). Fi studju ieħor (n = 310), fejn intużat doża maħduma skont il-piż (100 mcg/kg), id-dewmien medju tan-newtropenija ta’ grad 4 għall-grupp b’pegfilgrastim kienet ta’ 1.7 imqabbel ma’ 1.8 ijiem tal-grupp b’filgrastim (differenza ta’ 0.03 ijiem, 95% CI -0.36, 0.30). Ir-rata totali ta’ newtropenija bid-deni kienet ta’ 9% tal-pazjenti ttrattati b’pegfilgrastim u 18% tal-pazjenti ttrattati b’filgrastim (differenza ta’ 9%, CI ta’ 95% CI ta’ -16.8%, -1.1%).

Fi studju double-blind, ikkontrollat bil-plaċebo, f’pazjenti bil-kanċer tas-sider, ġie evalwat l-effett ta’ pegfilgrastim fuq l-inċidenza tan-newtropenija bid-deni wara l-għoti ta’ ċiklu ta’ kimoterapija assoċjat ma’ rata ta’ newtropenija bid-deni ta’ 10-20% (docetaxel 100 mg/m2 kull 3 ġimgħat għal 4 ċikli). Disa’ mija u tmienja u għoxrin pazjent ġew imqassma b’mod każwali biex jirċievu jew doża waħda ta’ pegfilgrastim jew plaċebo bejn wieħed u ieħor 24 siegħa (Tieni ġurnata) wara l-kimoterapija f’kull ċiklu. L-inċidenza tan-newtropenija bid-deni kienet aktar baxxa f’pazjenti li rċevew pegfilgrastim meta mqabbla ma’ dawk li reċevew il-plaċebo (1% versus 17%, p < 0.001). L-inċidenza ta’ dħul l-isptar u l-użu ta’ anti-infettivi IV assoċjati ma’ dijanjożi klinika ta’ newtropenija bid-deni kienet aktar baxxa fil-grupp ta’ pegfilgrastim meta mqabbla mal-grupp tal-plaċebo (1% versus 14%,
p < 0.001; u 2% versus 10%, p < 001).

Fi studju żgħir (n = 83), ta’ Fażi II, li fih il-parteċipanti ntagħżlu b’mod każwali u double-blind f’pazjenti li reġgħet qabdithom lewkimja majelojde akuta u li qed jirċievu l-kimoterapija għaliha, pegfilgrastim (doża waħda ta’ 6 mg) kien imqabbel ma’ filgrastim waqt il-kimoterapija tal-bidu. Il-ħin medju biex tirkupra minn newtropenija severa ġie stmat bħala 22 ġurnata fiż-żewġ ġruppi ta’ kura.
L-effett fit-tul ma ġiex studjat (ara sezzjoni 4.4).

Fi studju multiċentriku, li fih il-parteċipanti ntagħżlu b’mod każwali, open-label ta’ fażi II (n = 37) f’pazjenti pedjatriċi b’sarkoma li kienu qed jirċievu 100 mcg/kg pegfilgrastim wara ċiklu 1 ta’ kimoterapija ta’ vincristine, doxorubicin u cyclophosphamide (VAdriaC/IE), kien osservat tul itwal ta’ newtropenija severa (newtrofili < 0.5 x 109/L) fi tfal iżgħar b’età ta’ 0-5 snin (8.9 ijiem) meta mqabbel ma’ tfal akbar b’età ta’ 6-11-il sena u 12-21 sena (6 ijiem u 3.7 ijiem, rispettivament) u ma’ adulti. Barra dan kienet osservata inċidenza ogħla ta’ newtropenija bid-deni fi tfal iżgħar b’età ta’
0-5 snin (75%) meta mqabbel ma’ tfal akbar b’età ta’ 6-11-il sena u 12-21 sena (70% u 33%, rispettivament) u ma’ adulti (ara sezzjonijiet 4.8 u 5.2).

5.2 Tagħrif farmakokinetiku

Wara doża waħda ta’ pegfilgrastim taħt il-ġilda, l-ogħla konċentrazzjoni fis-serum ta’ pegfilgrastim tintlaħaq minn 16 sa 120 siegħa wara d-dożaġġ u l-konċentrazzjonijiet fis-serum ta’ pegfilgrastim jinżammu tul il-perijodu ta’ newtropenija wara kimoterapija majelosoppressiva. L-eliminazzjoni ta’ pegfilgrastim mhux lineari mad-doża; u r-rata ta’ tneħħija mis-serum ta’ pegfilgrastim tonqos hekk kif tiżdied id-doża. Jidher li pegfilgrastim jiġi mneħħi l-biċċa l-kbira permezz ta’ tneħħija medjata minn newtrofili, li tiġi saturata f’dożi ogħla. Fi qbil ma’ mekkaniżmu ta’ tneħħija li jirregola lilu nnifsu, il-konċentrazzjoni fis-serum ta’ pegfilgrastim tonqos b’ħeffa kbira malli jibdew jirpiljaw in-newtrofili (ara Figura 1).

Figura 1: Profil tal-konċentrazzjoni medjana fis-serum ta’ pegfilgrastim u l-għadd assolut ta’ newtrofili (ANC, Absolute Neutrophil Count) f’pazjenti ttrattati b’kimoterapija wara injezzjoni waħda ta’ 6 mg

Minħabba l-mekkaniżmu ta’ tneħħija medjata minn newtrofili, il-farmakokinetika ta’ pegfilgrastim mhux mistennija li tiġi effettwata minn indeboliment fil-kliewi jew fil-fwied. Fi studju open-label ta’ doża waħda (n = 31), varji stadji ta’ indeboliment renali, inkluż mard renali tal-aħħar stadju, ma kellhom l-ebda impatt fuq il-farmakokinetika ta’ pegfilgrastim.

Anzjani

Data limitata tindika li l-farmakokinetika ta’ pegfilgrastim fl-anzjani (> 65 sena) hija simili għal dik fl-adulti.



Populazzjoni pedjatriċi

Il-farmakokinetika ta’ pegfilgrastim kienet studjata f’37 pazjent pedjatriku b’sarkoma, li rċevew
100 mcg/kg pegfilgrastim wara li temmew kimoterapija VAdriaC/IE. Il-grupp tal-iżgħar età (0-5 snin) kellu esponiment medju ogħla għal pegfilgrastim (AUC) (± Devjazzjoni Standard)
(47.9 ± 22.5 mcg hr/mL) minn tfal akbar b’età ta’ 6-11-il sena u 12-21 sena (22.0 ± 13.1 mcg hr/mL u 29.3 ± 23.2 mcg hr/mL, rispettivament) (ara sezzjoni 5.1). Bl-eċċezzjoni tal-grupp tal-iżgħar età (0-5 snin), l-AUC medja f’individwi pedjatriċi deheret simili għal dik ta’ pazjenti adulti b’kanċer tas-sider ta’ fażi II-IV ta’ riskju għoli li kienu qed jirċievu 100 mcg/kg pegfilgrastim wara li temmew doxorubicin/docetaxel (ara sezzjonijiet 4.8 u 5.1).

5.3 Tagħrif ta’ qabel l-użu kliniku dwar is-sigurtà

Tagħrif ta’ qabel l-użu kliniku miġbur minn studji konvenzjonali tal-effett tossiku minn dożi riptetuti, wera l-effetti farmakoloġiċi mistennija fosthom żidiet fl-għadd ta’ lewkoċiti, iperplasija majelojde fil- mudullun, ematopojesi ekstramedullari u tkabbir tal-milsa.

Ma kien hemm l-ebda effett avvers osservat fil-frieħ ta’ firien tqal li ngħataw pegfilgrastim taħt il-ġilda, iżda fil-fniek pegfilgrastim intwera li jikkawża tossiċità fl-embrijun/fetu (telfien tal-embrijun) b’dożi akkumulati ta’ bejn wieħed u ieħor 4 darbiet dik rakkomandata għall-bniedem, li ma dehrux fil-fniek tqal li ġew esposti għad-doża rakkomandata fil-bniedem. Fi studji fuq il-firien, intwera li pegfilgrastim għandu mnejn jgħaddi mill-plaċenta. Studji fil-frien wrew li l-ħila riproduttiva, il-fertilità, iċ-ċiklu estruż, il-ġranet bejn l-akkoppjament u l-konġiment karnali, u s-sopravivenza fil-ġuf ma ġewx affettwati b’pegfilgrastim mogħti taħt il-ġilda. Ir-rilevanza ta’ dawn is-sejbiet għall-bnedmin mhux magħrufa.


6. TAGĦRIF FARMAĊEWTIKU

6.1 Lista ta’ eċċipjenti

Sodium acetate
Sorbitol (E420)
Polysorbate 20 (E432)
Ilma għall-injezzjoni

6.2 Inkompatibbiltajiet

Dan il-prodott mediċinali m’għandux jitħallat ma’ prodotti mediċinali oħra, partikolarment ma' soluzzjoni għall-injezzjoni ta' "sodium chloride 9 mg/mL (0.9%). 

6.3 Żmien kemm idum tajjeb il-prodott mediċinali

Tliet snin

6.4 Prekawzjonijiet speċjali għall-ħażna

Aħżen fil-friġġ (2 ºC‑8 ºC).

Dyrupeg jista’ jiġi espost għat-temperatura tal-kamra (mhux iktar minn 25 °C) għal perjodu wieħed massimu ta’ sa 72 siegħa, li ma jaffettwax ħażin l-istabbiltà ta’ Dyrupeg.

Tagħmlux fil-friża. L-esponiment aċċidentali għal temperaturi kesħin ħafna għal perjodu wieħed ta’ 72 siegħa ma jaffettwax ħażin l-istabbiltà ta’ Dyrupeg.

Żomm is-siringa mimlija għal-lest fil-kartuna ta’ barra sabiex tilqa’ mid-dawl.

6.5 In-natura tal-kontenitur u ta’ dak li hemm ġo fih

Siringa mimlija għal-lest (ħġieġ tat-Tip I) b’tapp bil-planġer tal-lastku, lasta tal-planġer, labra tal-injezzjoni tal-azzar inossidabbli, u għatu tal-labra tal-lastku bi protezzjoni tas-sikurezza tal-labra awtomatika.

Kull siringa mimlija għal-lest fiha 0.6 mL ta’ soluzzjoni għall-injezzjoni. Daqs tal-pakkett ta’ siringa waħda mimlija għal-lest.

6.6 Prekawzjonijiet speċjali għar-rimi u għal immaniġġar ieħor

Qabel l-għoti, is-soluzzjoni Dyrupeg għandha tiġi spezzjonata viżwalment għal frak. Għandhom isiru injezzjonijiet b’soluzzjoni li tkun ċara u bla kulur biss.

Meta tamministra bl-użu tas-siringa manwali mimlija għal-lest, ħalli s-siringa mimlija għal-lest tilħaq it-temperatura tal-kamra qabel tinjetta.

Taħwid żejjed għandu mnejn jgħaqqad pegfilgrastim u jagħmlu bijoloġikament inattiv.

Kull fdal tal-prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7. DETENTUR TAL-AWTORIZZAZZJONI GĦAT-TQEGĦID FIS-SUQ

CuraTeQ Biologics s.r.o. 
Trtinova 260/1,
Prague, 19600, 
Ir-Repubblika Ċeka


8. NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/25/1914/001


9. DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 28 March 2025


10. DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali hija disponibbli fuq il-websajt tal-Aġenzija Ewropea għall-Mediċini https://www.ema.europa.eu.








































ANNESS II


A. MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL- ĦRUĠ TAL-LOTT

B. KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D. KONDIZZJONIJIET JEW RESTRIZZJONIJIET FIR- RIGWARD TAL-UŻU SIGUR U EFFETTIV TAL-PRODOTT MEDIĊINALI


A. MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanza bijoloġika attiva

CuraTeQ Biologics Private Limited, Survey 
No. 77/78, Indrakaran Village, Hyderabad 
502329,
Indja

Isem u indirizz tal-manifattur responsabbli għall-ħruġ tal-lott

APL Swift Services (Malta) Ltd 
HF26, Hal Far Industrial Estate, 
Qasam Industrijali Hal Far, 
Birzebbugia, BBG 3000
Malta


B. KONDIZZJONIJIET JEW RESTRIZZJONIJIET RIGWARD IL-PROVVISTA U L- UŻU

Prodotti mediċinali suġġetti għal riċetta medika ristretta (ara Anness I: Sommarju tal-Karatteristiċi tal-Prodott, sezzjoni 4.2).


C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT- TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D. KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza ddettaljati fl-RMP maqbul ippreżentat fil-Modulu 1.8.2 tal- awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).






























ANNESS III


TIKKETTAR U FULJETT TA’ TAGĦRIF
























































A. TIKKETTAR






























TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA GĦAS-SIRINGA


1. ISEM TAL-PRODOTT MEDIĊINALI

Dyrupeg 6 mg soluzzjoni għall-injezzjoni f’siringa mimlija għal-lest
pegfilgrastim


2. DIKJARAZZJONI TAS-SUSTANZA(I) ATTIVA(I)

Kull siringa mimlija għal-lest fiha 6 mg ta’ pegfilgrastim f’0.6 mL ta’ soluzzjoni għall-injezzjoni (10 mg/mL).


3. LISTA TA’ EĊĊIPJENTI

Sodium acetate, sorbitol, polysorbate 20, u ilma għall-injezzjoni. Ara l-fuljett ta’ tagħrif għal aktar informazzjoni.


4. GĦAMLA FARMAĊEWTIKA U KONTENUT

Soluzzjoni għall-injezzjoni
Siringa waħda mimlija (0.6 mL).


5. MOD TA’ KIF U MNEJN JINGĦATA

Għal użu ta' darba biss.
Użu għal taħt il-ġilda.
Aqra l-fuljett ta’ tagħrif qabel l-użu.

Aqra l-fuljett ta’ tagħrif qabel ma tuża s-siringa mimlija għal-lest.
Evita li tħawwad iżżejjed.


6. TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7. TWISSIJA(IET) SPEĊJALI OĦRA, JEKK MEĦTIEĠA


8. DATA TA’ SKADENZA

EXP




9. KONDIZZJONIJIET SPEĊJALI TA’ KIF JINĦAŻEN

Aħżen fi-friġġ. Tagħmlux fil-friża.
Żomm il-kontenitur fil-kartuna ta’ barra sabiex tilqa’ mid-dawl.


10. PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11. ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

CuraTeQ Biologics s.r.o, 
Trtinova 260/1,
Prague 19600, 
Ir-Repubblika Ċeka


12. NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/25/1914/001


13. NUMRU TAL-LOTT

Lot


14. KLASSIFIKAZZJONI ĠENERALI TA’ KIF JINGĦATA


15. ISTRUZZJONIJIET DWAR L-UŻU


16. INFORMAZZJONI BIL-BRAILLE

Dyrupeg 6 mg


17. IDENTIFIKATUR UNIKU – BARCODE 2D

Barcode 2D li jkollu l­identifikatur uniku inkluż.


18. IDENTIFIKATUR UNIKU - DATA LI TINQARA MILL-BNIEDEM

PC
SN
NN





TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

SIRINGA MIMLIJA GĦAL-LEST 

1. ISEM TAL-PRODOTT MEDIĊINALI U MNEJN GĦANDU JINGĦATA

Dyrupeg 6 mg injezzjoni
pegfilgrastim
użu SC


2. METODU TA’ KIF GĦANDU JINGĦATA


3. DATA TA’ SKADENZA

EXP


4. NUMRU TAL-LOTT

Lot


5. IL-KONTENUT SKONT IL-PIŻ, IL-VOLUM, JEW PARTI INDIVIDWALI

0.6 mL


6. OĦRAJN












































B. FULJETT TA’ TAGĦRIF



















Fuljett ta’ tagħrif: Informazzjoni għall-utent

Dyrupeg 6 mg soluzzjoni għall-injezzjoni f’siringa mimlija għal-lest
pegfilgrastim

[image: BT_1000x858px] Din il-mediċina hija soġġetta għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji. 

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1. X’inhu Dyrupeg u għalxiex jintuża ?
2. X’għandek tkun taf qabel ma tuża Dyrupeg ?
3. Kif għandek tuża Dyrupeg ?
4. Effetti sekondarji possibbli
5. Kif taħżen Dyrupeg?
6. Kontenut tal-pakkett u informazzjoni oħra.


1. X’inhu Dyrupeg u għalxiex jintuża ?

Dyrupeg fih is-sustanza attiva pegfilgrastim. Pegfilgrastim huwa proteina magħmula mill- bijoteknoloġija fil-batterja msejħa E. coli. Din tappartjeni għal grupp ta’ proteini msejħa ċitokini, u huwa simili ħafna għal proteina naturali (fattur li jistimola l-kolonji ta’ granuloċiti) prodotta mill-ġisem tiegħek stess.

Dyrupeg jintuża biex inaqqas id-dewmien ta’ newtropenja (għadd baxx taċ-ċelluli tad-demm bojod) u l-okkorrenza ta’ newropenja bid-deni (għadd baxx taċ-ċelluli tad-demm bojod bid-deni), li tista’ tiġi kkawżata mill-użu ta’ kimoterapija ċitotossika (mediċini li jeqirdu malajr iċ-ċelluli li qed jikbru), f’adulti li għandhom 18-il sena u ikbar. Iċ-ċelluli bojod tad-demm huma importanti għaliex jgħinu lil ġismek jiġġieled l-infezzjonijiet. Dawn iċ-ċelluli huma sensittivi ħafna għall-effetti ta’ kimoterapija li tista’ tikkawża tnaqqis fin-numru ta’ dawn iċ-ċelluli f’ġismek. Jekk iċ-ċelluli bojod jinżlu għal livell baxx għandu mnejn ma jkunx baqa’ biżżejjed fil-ġisem biex jiġġieldu kontra l-batterji u jista’ jkollok riskju ogħla ta’ infezzjoni.

It-tabib tiegħek tak Dyrupeg biex jgħin lill-mudullun (parti mill-għadma li tagħmel iċ-ċelluli tad-demm) jipproduċi aktar ċelluli bojod sabiex ġismek ikun jista’ jiġġieled l-infezzjonijiet.


2. X’għandek tkun taf qabel ma tuża Dyrupeg ?

Tużax Dyrupeg:

· jekk inti allerġiku għal pegfilgrastim, filgrastim, jew għal xi sustanza oħra ta’ din il-mediċina (imniżżla fis-sezzjoni 6).


Twissijiet u prekawzjonijiet

Kellem lit-tabib, lill-ispiżjar jew lill-infermier tiegħek qabel tuża Dyrupeg:

· jekk int jkollok reazzjoni allerġika inkluż indeboliment, tbaxxija tal-pressjoni tad-demm, diffikultà biex tieħu nifs, nefħa fil-wiċċ (anafilassi), ħmura u fwawar, raxx tal-ġilda, u ħakk f’partijiet tal-ġilda.
· jekk ikollok sogħla, deni u diffikultà biex tieħu nifs. Dan jista’ jkun sinjal ta’ Sindrome ta’ Distress Respiratorju Akut (ARDS, Acute Respiratory Distress Syndrome).
· jekk għandek xi wieħed minn dawn li ġejjin jew kombinazzjoni tal-effetti sekondarji li ġejjin:
-	nefħa jew tħossok minfuħ, li jistgħu jkunu assoċjati ma li tgħaddi l-awrina b’inqas frekwenza, diffikultà biex tieħu nifs, nefħa fiż-żaqq u tħossok mimli, u sensazzjoni ġenerali ta’ għeja.
Dawn jistgħu jkunu sintomi ta’ kundizzjoni msejħa “sindrome ta’ tnixxija tal-kapillari” li tikkawża tnixxija ta’ demm mill-vini ż-żgħar fil-ġisem tiegħek. Ara sezzjoni 4.
· jekk tiżviluppa uġigħ fuq in-naħa tax-xellug ta’ fuq tal-addome jew uġigħ fit-tarf tal-ispalla. Dan jista’ jkun sinjal ta’ problema fil-milsa tiegħek (splenomegalija).
· jekk reċentement kellek infezzjoni serja tal-pulmun (pulmonite), fluwidu fil-pulmuni (edema pulmonari), infjammazzjoni tal-pulmun (mard interstizjali tal-pulmun), jew x-ray mhux normali tas-sider (infiltrazzjoni tal-pulmun).
· jekk inti konxju ta’ xi bidla fl-għadd taċ-ċelluli tad-demm (eż. żieda fiċ-ċelluli bojod tad-demm jew anemija) jew tnaqqis fl-għadd ta’ plejtlits fid-demm, li jnaqqas l-abbiltà tad-demm tiegħek biex jagħqad (tromboċitopenija). It-tabib tiegħek jista’ jkun irid jissorveljak aktar mill-qrib.
· jekk għandek anemija taċ-ċelloli b’forma ta’ minġel (sickle cell anaemia). It-tabib tiegħek jista’ jimmonitorja l-kondizzjoni tiegħek aktar mill-qrib.
· jekk inti pazjent b’kanċer tas-sider jew tal-pulmun, Dyrupeg flimkien ma’ kimoterapija u/jew terapija ta’ radjazzjoni jistgħu jżidu r-riskju tiegħek li tiżviluppa kundizzjoni tad-demm ta’ qabel il-kanċer li tissejjaħ sindrome majelodisplastika (MDS, myelodysplastic syndrome) jew kanċer tad-demm li jissejjaħ lewkimja majelojde akuta (AML, acute myeloid leukaemia). Is- sintomi jistgħu jinkludu għeja, deni, u tbenġil jew fsada malajr.
· jekk għandek sinjali f’daqqa ta’ allerġija bħal raxx, ħakk jew ħorriqija fuq il-ġilda, nefħa tal-wiċċ, xofftejn, ilsien jew partijiet oħra tal-ġisem, qtugħ ta’ nifs, tħarħir jew diffikultà biex tieħu nifs dawn jistgħu jkunu sinjali ta’ reazzjoni allerġika severa.
· Infjammazzjoni tal-aorta (il-vaż kbir tad-demm li jittrasporta d-demm mill-qalb għall-ġisem) kienet irrapportata b’mod rari f’pazjenti bil-kanċer u donaturi f’saħħithom. Is-sintomi jistgħu jinkludu deni, uġigħ addominali, telqa, uġigħ fid-dahar, u żieda fil-markaturi infjammatorji. Għid lit-tabib tiegħek jekk ikollok dawn is-sintomi.

It-tabib tiegħek ser jiċċekkjalek id-demm u l-awrina b’mod regolari minħabba l-fatt li Dyrupeg jista’ jagħmel ħsara lill-filtri ċkejkna ġewwa kliewi tiegħek (glomerulonefrite).

Reazzjonijiet severi tal-ġilda (sindrome ta’ Stevens-Johnson) ġew irrappurtati bl-użu ta’ Dyrupeg. Ieqaf uża Dyrupeg u fittex attenzjoni medika immedjatament jekk inti tinnota kwalunkwe wieħed mis-sintomi deskritti fis-sezzjoni 4.

Int għandek tkellem lit-tabib tiegħek dwar ir-riskji tiegħek li tiżviluppa kanċers tad-demm. Jekk tiżviluppa jew għandek ċans kbir li tiżviluppa kanċers tad-demm, int m’għandekx tuża Dyrupeg, sakemm jgħidlek it-tabib tiegħek.

Telf ta’ rispons għal pegfilgrastim

Jekk ikollok telf ta’ rispons jew falliment li jinżamm rispons bi trattament b’pegfilgrastim, it-tabib tiegħek se jinvestiga r-raġunijiet għaliex, inkluż jekk inti żviluppajtx antikorpi li jinnewtralizzaw l-attività ta’ pegfilgrastim.



Tfal u adolexxenti

Dyrupeg mhuwiex irrakkomandat għall-użu fi tfal u adolexxenti minħabba n-nuqqas ta’ data dwar is-sigurtà u l-effikaċja.

Mediċini oħra u Dyrupeg

Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra.

Tqala u treddigħ

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal- ispiżjar tiegħek qabel tieħu din il-mediċina.

Dyrupeg ma ġiex ittestjat f’nisa tqal. Għalhekk, it-tabib tiegħek jista’ jiddeċiedi li inti m’għandekx tuża din il-mediċina. Huwa importanti li tgħid lit-tabib tiegħek jekk:
· inti tqila;
· taħseb li tista’ tkun tqila; jew
· qed tippjana li jkollok tarbija.

Jekk tinqabad tqila waqt it-trattament bi Dyrupeg, jekk jogħġbok informa lit-tabib tiegħek.

Sakemm ma jgħidlekx it-tabib, int għandek tieqaf tredda’ jekk qed tuża Dyrupeg.

Sewqan u tħaddim ta’ magni

Dyrupeg m’għandu l-ebda effett jew ftit li xejn għandu effett fuq il-ħila biex issuq u tħaddem magni.

Dyrupeg fih sorbitol (E420)

Din il-mediċina fiha 30 mg sorbitol f’kull siringa mimlija għal-lest li hu ekwivalenti għal 50 mg/mL.

Dyrupeg fih sodium

Din il-mediċina fiha anqas minn 1 mmol (23 mg) sodium f'kull siringa mimlija għal-lest, jiġifieri essenzjalment ‘ħieles mis-sodium’.

Dyrupeg fih Polysorbate 20 (E432)

Din il-mediċina fiha 0.02 mg ta' polysorbate 20 f'kull siringa mimlija għal-lest. Polysorbates jistgħu jikkawżaw reazzjonijiet allerġiċi. Għid lit-tabib tiegħek jekk għandek xi allerġiji magħrufa.


3. Kif għandek tuża Dyrupeg ?

Dejjem għandek tuża Dyrupeg skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju. Id-doża rakkomandata hija injezzjoni taħt il-ġilda ta' 6 mg bl-użu ta' siringa mimlija għal-lest u għandha tingħata mill-inqas 24 siegħa wara l-aħħar doża ta' kimoterapija fi tmiem kull ċiklu ta' kimoterapija.

Jekk tinjetta Dyrupeg inti stess

It-tabib tiegħek jista’ jiddeċiedi li jkun aħjar għalik jekk tinjetta Dyrupeg inti stess. It-tabib jew l-infermiera se juruk kif tagħmel dan. Tippruvax tinjetta lilek innifsek jekk ma ġejtx mgħallem kif.

Għal aktar istruzzjonijiet dwar kif tinjetta lilek innifsek b’Dyrupeg, jekk jogħġbok aqra s-sezzjoni fi tmiem dan il-fuljett.

Tħawwadx Dyrupeg bil-qawwa għaliex dan jista’ jaffettwa l-mod kif jaħdem.

Jekk tuża Dyrupeg aktar milli suppost

Jekk tuża Dyrupeg aktar milli suppost, għandek tgħarraf lit-tabib, lill-infermiera jew lill-ispiżjar tiegħek.

Jekk tinsa tinjetta Dyrupeg

Jekk qed tinjetta lilek innifsek u nsejt tieħu doża ta’ Dyrupeg, għandek tikkuntattja lit-tabib tiegħek biex tiddiskuti meta għandek tinjetta d-doża li jmiss. Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier tiegħek.


4. Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jekk jogħġbok għid lit-tabib tiegħek immedjatament jekk ikollok xi wieħed minn dawn li ġejjin jew kombinazzjoni tal-effetti sekondarji li ġejjin:
· Nefħa jew tpaħpiħ, li tista’ tkun assoċjata ma’ li tgħaddi l-awrina anqas frekwenti, diffikultà biex tieħu nifs, żaqq minfuħa, tħossok mimli, u sensazzjoni ġenerali ta’ għeja. Dawn is-sintomi ġeneralment jiżviluppaw b’mod rapidu.

Dawn jistgħu jkunu sintomi ta’ kundizzjoni mhux komuni (tista’ taffettwa sa persuna waħda minn kull 100) tissejjaħ “sindrome ta’ tnixxija tal-kapillari” li tikkawża tnixxija ta’ demm mill-vini ż-żgħar f’ġismek u teħtieġ attenzjoni medika urġenti.

Effetti sekondarji komuni ħafna (jistgħu jaffettwaw aktar minn persuna waħda minn kull 10):
· uġigħ fl-għadam. It-tabib tiegħek se jgħidlek x’tista’ tieħu biex ittaffi l-uġigħ fl-għadam.
· tqalligħ u uġigħ ta’ ras.

Effetti sekondarji komuni (jistgħu jaffetwaw sa persuna waħda minn kull 10):
· uġigħ fis-sit tal-injezzjoni.
· uġigħ ġenerali u uġigħ fil-ġogi u fil-muskoli.
· jistgħu jseħħu xi bidliet fid-demm tiegħek, iżda dawn se jiġu skoperti permezz tat-testijiet tad-demm ta’ rutina. L-għadd ta’ ċelluli bojod tad-demm jista’ jogħla għal perjodu qasir ta’ żmien. L-għadd ta’ plejtlits tiegħek jista’' jitbaxxa li jista’ jirriżulta fi tbenġil.

Effetti sekondarji mhux komuni (jistgħu jaffettwaw sa persuna waħda minn kull 100):
· reazzjonijiet ta’ allerġija, inkluż ħmura u fwawar, raxx fil-ġilda, u partijiet tal-ġilda ibbuzzati li jkunu bil-ħakk.
· reazzjonijiet allerġiċi serji, inkluż anafilassi (tħossok debboli, pressjoni tad-demm li titbaxxa, diffikultà biex tieħu n-nifs, nefħa fil-wiċċ).
· żieda fid-daqs tal-milsa.
· ftuq tal-milsa. Xi każijiet ta’ ftuq tal-milsa kienu fatali. Huwa importanti li tgħarraf lit-tabib tiegħek immedjatament jekk ikollok uġigħ fin-naħa ta’ fuq fix-xellug tal-addome jew uġigħ fl-ispalla xellugija, peress li dan jista’ jkun relatat ma’ problema fil-milsa tiegħek.
· problemi biex tieħu n-nifs. Jekk taqbdek is-sogħla, jitlagħlek id-deni jew ikollok diffikultà biex tieħu n-nifs, jekk jogħġbok għid lit-tabib tiegħek.
· isseħħ is-sindrome ta’ Sweet (leżjonijiet ibbuzzati, li jweġgħu ta’ kulur aħmar skur fil-vjola fuq ir-riġlejn u d-dirgħajn u xi drabi fil-wiċċ u fl-għonq bid-deni), imma fatturi oħra jistgħu jkollhom sehem f’dan.
· vaskulite fil-ġilda (infjammazzjoni fil-vini/arterji taħt il-ġilda).
· ħsara lill-filtri ċkejkna ġewwa l-kliewi tiegħek (glomerulonefrite).
· ħmura fis-sit tal-injezzjoni.
· tisgħol id-demm (empotisi)
· disturbi fid-demm (sindrome majelodisplastika [MDS] jew lewkimja majelojde akuta [AML]).

Effetti sekondarji rari (jistgħu jaffetwaw sa persuna waħda minn kull 1 000):
· infjammazzjoni tal-aorta (l-arterja l-kbira tad-demm li tittrasporta d-demm mill-qalb għall-ġisem), ara sezzjoni 2.
· fsada fil-pulmun (emorraġija pulmonari)
· sindrome ta’ Stevens-Johnson, li tista’ tidher bħala rqajja’ ċirkulari ħomor li jixbhu bersall, ħafna drabi b’infafet ċentrali fuq it-torso, tqaxxir tal-ġilda, ulċeri fil-ħalq, il-griżmejn, l- imnieħer, il-ġenitali u l-għajnejn u li tista’ tibda b’deni u sintomi li jixbhu l-influwenza. Ieqaf uża Dyrupeg jekk tiżviluppa dawn is-sintomi u kkuntattja lit-tabib tiegħek jew fittex attenzjoni medika immedjatament. Ara wkoll sezzjoni 2.


Rappurtar tal-effetti sekondarji

Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Dyrupeg ?

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u fuq it-tikketta tas-siringa wara EXP. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen fil-friġġ (2 °C‑8 °C).

Tista’ toħroġ Dyrupeg mill-friġġ u żżommu f’temperatura tal-kamra (mhux ogħla minn 25 °C) għal mhux iktar minn tliet ijiem. Ladarba siringa titneħħa mill-friġġ u tkun laħqet it-temperatura tal-kamra (mhux ogħla minn 25 °C), din għandha tintuża fi żmien tliet ijiem.

Tagħmlux fil-friża. Dyrupeg jista’ jintuża jekk jiġi ffriżat aċċidentalment għal perjodu wieħed ta’ inqas 72 siegħa.

Żomm is-siringa mimlija għal-lest fil-kartuna ta’ barra sabiex tilqa’ mid-dawl.

Tużax din il-mediċina jekk tinnota li hija mdardra jew jekk tara xi frak ġo fiha.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu biex jipproteġu l-ambjent.


6. Kontenut tal-pakkett u informazzjoni ohra

X’fih Dyrupeg ?
· Is-sustanza attiva hi pegfilgrastim. Kull siringa mimlija għal-lest fiha 6 mg ta’ pegfilgrastim f’0.6 mL ta’ soluzzjoni. 
· [bookmark: _Hlk169705414]Is-sustanzi mhux attivi l-oħra humasodium acetate, sorbitol (E420), polysorbate 20 (E432), u ilma għall-injezzjonijiet. Ara sezzjoni 2, “Dyrupeg fih sorbitol (E420), polysorbate 20 (E432) u sodium.”


Kif jidher Dyrupeg u l-kontenut tal-pakkett ?

Dyrupeg huwa soluzzjoni ċara u bla kulur għall-injezzjoni ġo siringa mimlija għal-lest (6 mg/0.6 mL).

Kull pakkett fih siringa waħda tal-ħġieġ mimlija għal-lest u tapp tal-planġer tal-lastku, lasta tal-planġer, labra mwaħħla tal-azzar inossidabbli, u għatu tal-labra. Is-siringa tiġi fornuta fi tray tal-folja.

Is-siringa hija pprovduta bi protezzjoni tal-labra awtomatika.

Detentur tal-Awtorizzazzjoni għat-Tqegħid 

CuraTeQ Biologics s.r.o, 
Trtinova 260/1, Cakovice,
Prague, 19600, Prague,  
Ir-Repubblika Ċeka
Manifattur
APL Swift Services (Malta) Ltd 
HF26, Hal Far Industrial Estate, 
Qasam Industrijali Hal Far, 
Birzebbugia, BBG 3000
Malta

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Aurobindo NV/SA
Tel/Tél: +32 24753540
	Lietuva
UAB Orion Pharma
Tel. +370 5 276 9499


	България
Curateq Biologics s.r.o.
Phone: +420220990139
info@curateqbiologics.eu
	Luxembourg/Luxemburg
Aurobindo NV/SA
Tel/Tél: +32 24753540

	Česká republika
Curateq Biologics s.r.o.
Phone: +420220990139
info@curateqbiologics.eu
	Magyarország
Orion Pharma Kft.
Tel.: +36 1 239 9095


	Danmark
Curateq Biologics s.r.o.
Phone: +420220990139
info@curateqbiologics.eu
	Malta
Curateq Biologics s.r.o.
Phone: +420220990139
info@curateqbiologics.eu

	Deutschland
PUREN Pharma GmbH Co. KG
Phone: + 49 895589090
	Nederland
Aurobindo Pharma B.V.
Phone: +31 35 542 99 33

	Eesti
Curateq Biologics s.r.o.
Phone: +420220990139
info@curateqbiologics.eu
	Norge
Curateq Biologics s.r.o.
Phone: +420220990139
info@curateqbiologics.eu

	Ελλάδα
Curateq Biologics s.r.o.
Phone: +420220990139
info@curateqbiologics.eu
	Österreich
Curateq Biologics s.r.o.
Phone: +420220990139
info@curateqbiologics.eu

	España
Aurovitas Spain, S.A.U.
Tel: +34 91 630 86 45
	Polska
Aurovitas Pharma Polska Sp. z o.o.
Phone: +48 22 311 20 00

	France
ARROW GENERIQUES
Phone: + 33 4 72 72 60 72
	Portugal
Generis Farmacutica S. A
Phone: +351 21 4967120

	Hrvatska
Curateq Biologics s.r.o.
Phone: +420220990139
info@curateqbiologics.eu
	România
Curateq Biologics s.r.o.
Phone: +420220990139
info@curateqbiologics.eu

	Ireland
Curateq Biologics s.r.o.
Phone: +420220990139
info@curateqbiologics.eu
	Slovenija
Curateq Biologics s.r.o.
Phone: +420220990139
info@curateqbiologics.eu

	Ísland
Curateq Biologics s.r.o.
Phone: +420220990139
info@curateqbiologics.eu
	Slovenská republika
Curateq Biologics s.r.o.
Phone: +420220990139
info@curateqbiologics.eu

	Italia
Aurobindo Pharma (Italia) S.r.l.
Phone: +39 02 9639 2601
	Suomi/Finland
Orion Corporation
Puh./Tel: +358 10 4261


	Κύπρος
Curateq Biologics s.r.o.
Phone: +420220990139
info@curateqbiologics.eu
	Sverige
Curateq Biologics s.r.o.
Phone: +420220990139
info@curateqbiologics.eu

	Latvija
Orion Corporation
Orion Pharma pārstāvniecība
Tel: +371 20028332

	



Dan il-fuljett kien rivedut l-aħħar f’ 08/2025

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini .















	ISTRUZZJONIJIET GĦALL-UŻU



	GWIDA GĦALL-PARTIJIET

	QABEL L-UŻU
	WARA L-UŻU

	
Planġer













Post fejn tpoġġi s-swaba
Tikketta tas-siringa

Bettija tas-Siringa

Protezzjoni tas-sikurezza tas-siringa

Molla protettiva tal-labra


Bl-għatu tal-labra griż

Planġer użat




Tikketta tas-
siringa

Bettija tas-
siringa użata





Labra użata



Molla protettivat
tal-labra użata




Mingħajr l-għatu tal-labra griż


	Attenzjoni: Evita l-kuntatt mal-planġer u l-labra waqt il-preparazzjoni tas-siringa. L-apparat tas-sikurezza normalment jiġi attivat bil-pressjoni mill-planġer fuq is-siringa



	[bookmark: _Hlk169270947]IMPORTANTI

	Qabel tuża Dyrupeg siringa mimlija għal-lest li għandha protezzjoni tal-labra awtomatika, aqra din l-informazzjoni importanti:
· Huwa importanti li ma tippruvax tagħti l-injezzjoni lilek innifsek sakemm ma tkunx irċivejt taħrig mit-tabib tiegħek jew professjonist tal-kura tas-saħħa.
· Dyrupeg jingħata bħala injezzjoni fit-tessut ta’ taħt il-ġilda (injezzjoni taħt il-ġilda).

Tneħħix l-għatu tal-labra mis-siringa mimlija għal-lest qabel tkun lest biex tinjetta.
Tużax is-siringa mimlija għal-lest jekk tkun giet imwaqqa fuq wiċċ iebes. Uża siringa mimlija għal-lest ġdida u ċempel lit-tabib tiegħek jew lill-professjonist tal-kura tas-saħħa.
Tippruvax tattiva s-siringa mimlija għal-lest qabel l-injezzjoni.
Tippruvax tneħħi il-protezzjoni tas-sikurezza trasparenti tas-siringa mimlija għal-lest mis-siringa mimlija għal-lest.
Tippruvax tneħħi t-tikketta li titqaxxar fuq il-bettija tas-siringa mimlija għal-lest qabel ma tagħti l-injezzjoni tiegħek.

Ċempel lit-tabib tiegħek jew lill-professjonist tal-kura tas-saħħa jekk għandek xi mistoqsijiet.  






	Pass 1: Preparazzjoni

	A
	Neħħi it-trej tas-siringa mimlija għal-lest mill-pakkett u iġbor l-affarjiet li għandek bżonn għall-injezzjoni: mselħa bl-alkoħol, ballun tat-tajjar jew garża, stikka u kontenitur għar-rimi ta’ oġġetti li jaqtgħu u bil-ponta (mhux inklużi).

	Għal injezzjoni aktar komda, ħalli s-siringa mimlija għal-lest fit-temperatura tal-kamra għal madwar 30 minuta qabel tinjetta. Aħsel idejk sew bis-sapun u l-ilma.

Fuq wiċċ nadif, u mdawwal sew, poġġi s-siringa mimlija għal-lest u l-affarjiet l-oħra li ħa tiġi bżonn.
Tipprovax issaħħan is-siringa billi tuża sors ta’ sħana bħal ilma sħun jew microwave.
Tħallix is-siringa mimlija għal-lest esposta direttament għad-dawl tax-xemx.
Tħawwadx is-siringa mimlija għal-lest.
Żomm is-siringi mimlija għal-lest fejn ma jidhrux u ma jintaħqux mit-tfal.



	B
	Twissija/Prekawzjoni: Iċċekkja biex tkun żgur li ma hemm l-ebda frak ħielsa jew fluwidu ġewwa l-pakkett. F’każ ta’ dubju, TIFTAĦX dan il-pakkett; ħu pakkett ieħor minflok.



	C
	Twissija/Prekawzjoni: TGĦOLLIX il-prodott mill-planġer jew l-għatu tal-labra. Aqbad il-protezzjoni tas-sikurezza tas-siringa mimlija għal-lest biex tneħħi s-siringa mimlija għal-lest mit-tray tal-folja. 

	
[image: ]



	D
	Neħħi s-siringa mimlija għal-lest mit-tray tal-folji kif muri.

	Tuzax is-siringa mimlija għal-lest jekk:
· Il-mediċina hija mdardra jew hemm xi frak fiha. Trid tkun tidher bħala likwidu ċar u bla kulur.
· Hemm xi parti li tidher imxaqqa jew miksura. 
· L-għatu tal-labra l-griż huwa nieqes jew mhuwiex imwaħħal sew.
· Id-data ta’ skadenza pprintjata fuq it-tikketta għaddiet l-aħħar ġurnata tax-xahar muri.

Fi kwalunkwe każ, ċempel lit-tabib tiegħek jew lill-professjonist tal-kura tas-saħħa.

	
                 Mediċina

	Pass 2: Ħejji ruħek

	A
	Aħsel idejk sew. Ipprepara u naddaf is-sit tal-injezzjoni.

Parti ta’ fuq tad-driegħ


Żaqq





Parti ta’ fuq tal-koxxa 





	Tista’ tuża:
· Il-parti ta’ fuq tal-koxxa.
· Iż-żaqq, ħlief 5 ċm (2 pulzieri) mad-dawra taż-żokra.
· Il-parti ta’ fuq u ta’ barra tad-driegħ (tista’ tintuża biss jekk xi ħadd ieħor qed jagħtik l-injezzjoni).

Naddaf is-sit ta’ injezzjoni b’imselħa bl-alkoħol. Ħalli l-ġilda tinxef.

Tmissx is-sit tal-injezzjoni qabel ma tinjetta.

	Tinjettax go postijiet fejn il-ġilda hija sensittiva, imbenġla, ħamra, jew iebsa. Evita li tinjetta ġo postijiet li fihom xi ċikatriċi jew stretch marks.



	B
	Iġbed b’attenzjoni l-għatu tal-labra griż dritt ’il barra u ’l bogħod mill-ġisem.

	Twissija/Prekawzjoni: IDDAWWARX l-għatu tal-labra jew tmiss il-labra jew il-planġer. Iġbed l-għatu tal-labra dritt ’il barra kif muri u mmaniġġja l-protezzjoni biex tevita korrimenti jew liwi











	C
	Oqros is-sit ta’ injezzjoni tiegħek biex toħloq wiċċ sod.

	
[image: ]


	Twissija/Prekawzjoni: Huwa important li żżomm il-ġilda maqrusa waqt l-injezzjoni.



	Pass 3: Injetta

	A
	Żomm il-ġilda maqrusa. DAĦĦAL il-labra ġol-ġilda. 
Imbotta l-planġer waqt li taqbad is-swaba’.

	
[image: ]


Twissija/Prekawzjoni: Tmissx is-sit imnaddaf tal-ġilda.



	B
	IMBOTTA l-planġer bil-mod u bi pressjoni konstanti sakemm tħoss u tisma’ “tfaqqiha”.
Imbotta sa isfel nett waqt it-tfaqqiha. Trid tingħata d-doża sħiħa biex tiskatta l-protezzjoni.

	
[image: ]TFAQQIHA


	Prekawzjoni: Huwa important li timbotta sew waqt it-“tfaqqiha” ħalli tkun ħadt id-doża sħiħa.





	C
	ERĦI subgħajk il-kbir. Imbgħad GĦOLLI s-siringa minn mal-ġilda.

Wara li terħi l-planġer, il-protezzjoni tas-sikurezza tas-siringa mimlija għal-lest tkun qed tgħatti b’mod sikur il-labra tal-injezzjoni.

Twissija/Prekawzjoni: Tpoġġix l-għatu tal-labra lura fuq siringi mimlijin għal-lest użati
Jekk il-protezzjoni ma tiġix attivata jew tiġi attivata biss parzjalment, armi l-prodott - mingħajr ma tibdel l-għatu tal-labra.



	Professjonisti tal-Kura tas-Saħħa biss
L-isem kummerċjali tal-prodott amministrat għandu jiġi rrekordjat fil-fajl tal-pazjent.

	Neħħi u erfa’ t-tikketta tas-siringa mimlija għal-lest

[image: ]

Dawwar il-planġer biex tmexxi t-tikketta ġo pożizzjoni fejn int tkun tista’ tneħħi t-tikketta tas-siringa.



















	Pass 4: Tmiem

	A
	Armi s-siringa mimlija għal-lest u affarjiet oħra fil-kontenitur għar-rimi ta’ oġġetti bil-ponta u li jaqtgħu.

Il-mediċini għandhom jiġu mormija skont ir-rekwiżiti lokali. Staqsi lill-ispiżjar tiegħek kif għandek tarmi l-mediċini li m’għandekx bżonn. Dawn il-miżuri jgħinu biex jipproteġu l-ambjent.
Żomm is-siringi u l-kontenitur għar-rimi ta’ oġġetti bil-ponta u li jaqtgħu fejn ma jidrux u ma jintaħqux mit- tfal.

Twissijiet:

Terġax tuża s-siringa mimlija għal-lest.



	B
	Eżamina s-sit tal-injezzjoni.

	Jekk hemm id-demm, agħfas ballun tat-tajjar jew biċċa garża fuq is-sit tal-injezzjoni. Togħrokx is-sit tal-injezzjoni. Applika stikka jekk hemm bzonn.

